  Виталий Пронин Глазов ёрослэсь данзэ уте Юрий Князев.Кырӟасьёс куспын «Элькуноведение» вожвылъяськонэ пыриськыны ог 20 ёросъёслэн куриськонъёс вуизы, юнматэмын соос пӧлысь 14-ез гинэ. Конкурслэн нырысетӥ этапез ортчоз 17-тӥ коньывуонэ «Аксион» культурая юртын.Туэ «Элькуновидение» конкурсын чурытэсь куронъёс пуктэмын. Соин сэрен 20 кырӟасьё но коллективъёс пӧлысь конкурсэ 14-ез гинэ кутэмын вал.-  Кырӟанлэн авторъёсыз но, кырӟась но одӥг ёросысь луыны кулэ. Со сяна, кырӟан та дырозь «Мынам Удмуртие» радиолэн эфираз чузъяськемын медаз луы. Тросэзлы та могӟет луиз, - вера ТРК-ысь журналист Светлана Пикулева. -   Озьы ик туэ одӥг ёросысь 2 артистлы пыриськыны луонлык ӧм сётэ. Азьвыл аръёсы куд-ог дыръя ёрос но ёрос центр понна нимаз кырзасьёс пыриськизы.Пусйыны кулэ, вожвылъяськонэ туэ нырысьсэ пыриське Сарапул ёрос. Вордӥськем палъёсызлэсь данзэ утёз 76 аресъем Анна Дмитриевна Девятова. Озьыен, али дырлы конкурсэ пырисько таӵе ёросъёс. Матэгес соосын тодмтскыны луоз 10-тӥ коньывуонэ «Светӥ дорын куноын» передачаын:1. Балезино ёрос - Елена Чиркова, «Малы чусомид?», крез. Елена Чирковалэн, кыл. Андрей Бияновлэн.2. Вавож ёрос - Анастасия Шильнякова, «Тодьы льӧмпуос», крез. Анастасия Шильняковалэн, кыл. Зинаида Прозоровалэн.3. Якшур-Бӧдья ёрос - воргоронъёслэн «Воля» ансамбльзы, кивалтӥсез Николай Вахрушев, «Кырӟангур», крез. Ольга Артемьевалэн, кыл. Нина Широбоковалэн.4. Пичи Пурга ёрос - Андрей Корнилов, «Льӧмпу сяська», крез. Андрей Корниловлэн, кыл. Галина Самсоновалэн.5. Кез ёрос - «Кам син» группа, «Паймымон дунне», крез. Николай Ардашевлэн, кыл. Екатерина Ардашевалэн.6. Глазов ёросс - Юрий Князев, "Вордӥськем шаере", крез. Валерий Главатскихлэн, кыл. Алевтина Главатскихлэн.7. Сьӧлта ёрос - Прохор Столбов, «Мынам тонэ ыштэм уг пот», крез. но кыл. Прохор Столбовлэн.8. Дэбес ёрос - «Шудбур» ансамбль, «Шудбур», крез. Алексей Тронинлэн, кыл. Эльвина Будиналэн.9. Алнаш ёрос - воргоронъёслэн «Алнаш мылкыд» ансамбльзы, «Кышномурт ке артэ», крез. Александр Галеевлэн, кыл. Любовь Ганьковалэн.10. Ижкар, Ленин ёрос - «Задор мылкыд» ансамбль, кивалтӥсез Юлия Елдынева, «Ленин ёросмы», крез. Таисья Зориналэн, кыл. Евгений Медведевлэн.11. Можга ёрос - Ольга Матвеева, «Улон-крезьгур», крез. Александр Андреевлэн, кыл. Ольга Каргашиналэн.12. Сарапул ёрос - Анна Девятова, «Чырткем-а быратэ», крез. но кыл. Анна Девятовалэн.13. Шаркан ёрос - воргоронъёслэн «Забава» ансамбльзы, «Чузъяське кырӟан», крез. но кыл. Павел Смирновлэн.14. Дэри ёрос - Лиана Корепанова «Яратон», крез. но кыл. Лиана Корепановалэн. Та кырӟасьёс пӧлысь 12-ез гинэ потоз «Элькуноведение» конкурслэн финалаз. Со луоз 4-тӥ шуркынмонэ: «Мынам Удмуртие» ТРК-ысь «Светӥ дорын куноын» передачаын возьматозы концертлэсь телеверсизэ. 17-тӥ коньывуонэ кырӟасьёсты жюри дунъялоз ке, та вие вормисьёсты, СМС куара ысъяса, быръёзы асьсэос учкисъёс. Баллъёсты ватсаса, тодмо луоз тужгес устоез кырӟась."УД" Теги: Элькуновидение  